**ZAPISNIK SA 3. REDOVNE SJEDNICE SKUPŠTINE ZAJEDNICE SPORTSKIH UDRUGA**

**GRADA SVETOG IVANA ZELINE**

**Održane dana 28.12.2023. godine u 19.00 h u velikoj gradskoj vijećnici Grada Svetog Ivana Zeline**

**Dnevni red**

1. Otvaranje Skupštine i izbor radnih tijela
2. Verifikacijske komisije
3. Zapisničara
4. Ovjerovitelja zapisnika
5. Izvješće verifikacijske komisije
6. Verifikacija Zapisnika sa 2. redovne sjednice Skupštine Zajednice sportskih udruga Grada Svetog Ivana Zeline, održane 15.06.2023. godine.
7. Plan rada za 2024 godinu

5.  Financijski plan za 2024 godinu

6. Donošenje novog Statuta usklađenog sa Zakonom o sportu

7. Rebalans proračuna za 2023. godinu

8. Pitanja i prijedlozi

A1.a

Predsjednica Željka Jarec Bukal predlaže 1.Branka Hođa

2.Marija Kralj

3.Igor Buzjak

A1.b

Predsjednica Željka Jarec Bukal predlaže za zapisničara Mariju Kralj.

A1.c

Predsjednica Željka Jarec Bukal predlaže za ovjerovitelje 1. Mijo Stipić

2. Igor Buzjak

A2.

Verifikacijska komisija utvrđuje da je od 17 članica ZSU-a prisutno 11 članica, od kojih jedna bez prava glasa -NK DONJA ZELINA nema ovlaštenje za zastupanje.

A3.

Predsjednica Željka Jarec Bukal daje na verifikaciju zapisnik sa 2. sjednice Skupštine Zajednice sportskih udruga Grada Svetog Ivana Zeline, održane 15.06.2023 godine.

Glasanjem sa 9 glasova ZA i jednim suzdržanim zapisnik prihvaćen.

A4.

Predsjednica Željka Jarec Bukal čita prisutnima Plan i program rada za 2024. godinu.

Nakon pročitanog Plana i programa predsjednica otvara raspravu.

Predsjednica Jarec Bukal daje Plan i program na glasanje.

Plan i program jednoglasno prihvaćen.

A5.

Predsjednica Željka Jarec Bukal konstatira da je Financijski plan za 2024. godinu poslan u materijalima i otvara raspravu o istome.

Gospodin Buzjak pohvaljuje znatno financijsko povećanje.

Plan stavljen na glasanje i jednoglasno prihvaćen.

A.6

Predsjednica Željka Jarec Bukal prezentira novi Statut koji se donosi zbog zakonskih izmjena.

Daje prijedlog novog Statuta na raspravu, zatvara raspravu i daje prijedlog na glasanje.

Prijedlog novog Statuta ZSU-a jednoglasno prihvaćen.

A7.

Predsjednica Željka Jarec Bukal daje riječ tajnici Mariji Kralj, koja podnosi Izvješće o rebalansu za 2023. Godinu, koje su skupštinari dobili u materijalima.

Razlika u planiranim i provedenim stavkama je mala, povećanje je za manifestacije i to u iznosu od 11.130,00 eura, a smanjenje na sistematskim pregledima za 3.970,00 eura, otvorena je rasprava o istome.

Prijedlog rebalansa stavljen na glasanje i jednoglasno prihvaćen.

A8.

Predsjednica Željka Jarec Bukal otvara točku razno. Tajnica Marija Kralj javlja se za riječ u vezi kriterija odnosno revizije podataka od tri puta godišnje. Izvještava prisutne o neznatnim razlikama u financijskim isplatama za klubove nakon provedenih izmjena, a za navedeno je potrebno raditi anekse ugovora te smatra da navedeni iznosi razlike nisu dostatni za obim posla kojeg nosi navedena revizija. Predlaže da se u Pravilniku o kriterijima izmjeni stavka o reviziji tri puta godišnje te da se unose podaci koji su priloženi uz Natječaj odnosno jednom godišnje. Sa navedenim izmjenama složile su se sve članice Skupštine.

Gospođaa Sandra Novak javlja se za riječ u svezi Zapisnika sa prošle sjednice Skupštine na kojoj nije mogla biti prisutna jer je imala trening, ali misli da sve stvari koje su izrečene nisu točne,stoga iznosi svoje viđenje. Gđa Novak nema ništa protiv niti jednog kluba ili sporta u Zelini, nije imala loše namjere dajući intervju u Sportskim novostima i iznosi da su neke njezine izjave krivo prenesene i nije joj jasno zašto je intervju shvaćen na negativni način. Gđa Novak misli da nije blatila Hokej klub, hvalila je Grad i ZSU i iznosi stav da je sama novinarka napisala članak po svojoj volji i u svojoj interpretaciji jer ga nije poslala na autorizaciju, također iznosi stav da je cijela uprava RK ZELINE stala iza gospođe Novak što potvrđuje i predstavnica RK ZELINE Danijela Mihalic.

Sa tim tvrdnjama nije se složila gđa Jarec Bukal koja konstatira da članak takvog naslova ne može nikako biti shvaćen u pozitivnom smislu te da su prema Zajednici stigle samo negativne kritike. Također upoznaje nazočne sa činjenicom da je nakon objave članka bio održan

sastanak u prostorijama Rukometnog kluba u sastavu Nadzorni odbor RK Zeline, Gradonačelnik Koščec, predsjednica i tajnica ZSU –a koji su i tada izrazili nezadovoljstvo izrečenim, pogotovo se vodstvo ZSU-a nije složilo sa izrečenim da Grad i Zajednica “pomažu“ RK, jer je mišljenje da ZSU u vrlo visokom postotku financira rad RK Zeline.

Vodstvo kluba je tada izrazilo stav da nije nitko znao da će intervju biti takav i da se ne slažu sa takvim načinom komunikacije. Na tom sastanku je jedino gđa Tanja Madžarac rekla da nije znala da će sve tako biti napisano ali se slaže sa svim izrečenim.

Tajnica Marija Kralj iznosi stav da ZSU ne pomaže članice ZSU –a nego ih financira jer veći dio proračuna klubova dolazi iz ZSU-a. Gđa Novak ispravlja tajnicu i iznosi da zajednica sufinancira klubove, tajnica iznosi stav da to svakako nije pomaganje. Gđa Novak misli da izbacivanje njezine udruge zbog neaktivnosti ne bi bilo u redu jer njezin klub je itekako aktivan i u Rukometnom klubu i u rekreaciji.

Gđa Kralj postavlja pitanje gđi Novak gdje održava treninge, na što gđa Novak odgovara da u sportskoj dvorani. Gđa Kralj konstatira da to nije moguće jer zahtjev nije ni stigao do ZSU-a, pa nije mogao ni biti odobren, a termine u dvorani odobrava ZSU- a.

Novak iznosi podatak da trenira u dvorani u Bedenici, na što Kralj odgovara ukoliko radi na području Bedenice ne može biti članica ZSU u Sv.I.Zelini.

Za riječ se javlja predsjednik Hokej kluba koji konstatira da je članak takav kakav je i govornik u članku. Jako je razočaran izrečenim i postupanjem prema Hokej klubu, te smatra da je za sve probleme u suradnji kriva upravo gđa Novak jer u njezinoj odsutnosti suradnja sa Tanjom Madžarac i cjelokupnim Rukometnim klubom je odlična te se sve uspiju dogovoriti bez ikakvih trzavica. Sa navedenim se nije složila gospođa Novak.

Gospodin Buzjak iznosi mišljenje da zbog svog ponašanja gđa Novak više nije ni tajnica ZSU Sveti Ivan Zelina, a da je veći izbor stručnog kadra vjerojatno ne bi ni bila trener RK Zeline.

Gospodin Buzjak konstatira da on ima takovog „šerifa“ u svom klubu isti čas bi ga maknuo iz kluba, također predlaže izbacivanje Sportko + iz Zajednice sportskih udruga grada Svetog Ivana Zeline i konstatira da Skupština danas može odlučiti o izbacivanju Sportko + glasanjem članova Skuštine.

Gospodin Antolković konstatira da se to ne može danas napraviti te da treba sazvati novu sjednicu Skupštine.

Gospođa Jarec Bukal iznosi članak 15. Stavak 2. Statuta, te smatra da je Udruga Sportko + u povredi navedenog članka obzirom da svoju djelatnost obavlja na području izvan Grada Sveti Ivan Zelina.

Zaključak je da će se sazvati nova sjednica Skupštine te detaljno razmotriti svi elementi oko statusa članstva u ZSU-u i onda staviti na glasanje.

Ovjerovitelji zapisnika:

Mijo Stipić\_\_\_\_\_\_\_\_\_\_\_\_\_\_\_

Igor Buzjak\_\_\_\_\_\_\_\_\_\_\_\_\_\_\_

**PREDSJEDNICA**

**Željka Jarec Bukal**